દિલ્હી: કર્ણાટકની રાજધાની બેંગલુરુના રિસોર્ટમાં દરોડા પાડ્યા પછી તેના પડધા રાજ્યસભામાં પણ જોવા મળ્યા હતા. રાજ્ય સભામાં કોંગ્રેસના નેતા અને નાણાં પ્રધાન અરુણ જેટલી વચ્ચે જે ચર્ચા થઇ તે અંગે વિગતવાર વાંચો અહીં. કોંગ્રેસના નેતા આનંદ શર્માએ ઇગ્લટન રિસોર્ટમાં દરોડા પાડવા પર ટિપ્પણી કરતા કહ્યું કે જ્યાં કોંગ્રેસના વિધાયકો રોકાયેલા છે ત્યાં આજે સવારે 7 વાગે આઇટી વિભાગે દરોડા પાડ્યા. આટલું કહેતા જ સંસદમાં હંગામો અને સુત્રોચ્ચાર શરૂ થઇ ગયા. જેની પર નાણાં પ્રધાન અરુણ જેટલીએ સ્પષ્ટતા આવી કે રિસોર્ટમાં તમારા એમએલએની તપાસ નથી કરવામાં આવી. ના જ તેમના કોઇ રૂમની તપાસી કરાઇ છે. ઉલ્લેખનીય છે કે મીડિયામાં તેવી પણ વાત ઉડી હતી કે આઇટીના દરોડો વખતે રિસોર્ટમાં રહેતા ગુજરાતી એમએલએના રૂમની તપાસ પણ કરવામાં આવી હતી જે વાતને અરુણ જેટલીને નકારી હતી.